క్లిష్ట పరిస్థితుల్లో ఎంబీఏ గ్రాడ్యుయేట్లుప్రమాణాలకు దూరంగా బీ-స్కూల్స్సంస్కరణలతోనే ప్రక్షాళన: అసోచామ్న్యూఢిల్లీ, ఆగస్టు 14: ఎంబీఏ.. అమితమైన క్రేజ్ ఉన్న కోర్సు! బీ-స్కూల్స్లో చదవడం విద్యార్థులు ప్రతిష్ఠాత్మకంగా భావిస్తారు. అయితే కొన్నేళ్లుగా ఎంబీఏ చదువులు చతికిలపడుతున్నాయి. క్రమేపీ ఆకర్షణ కోల్పోతున్నట్టు గణాంకాలు వెల్లడిస్తున్నాయి. ఒకప్పుడు ఎంబీఏ ఉందంటే చాలు.. కంపెనీలు రెడ్కార్పెట్ పరిచి ఉద్యోగాలు ఇచ్చేవి. కానీ ఈ పరిస్థితి తలకిందులైనట్టు 2016 బ్యాచ్ లెక్కలు తీస్తే ఇట్టే అవగతవుతుంది. దేశవ్యాప్తంగా 3080 బీ-స్కూల్స్ ఉన్నాయి. దిగ్ర్భాంతికరమైన విషయమేమిటంటే.. 2016లో 75,658 మందికి మాత్రమే కొలువులు దక్కడం! ఎంబీఏ గ్రాడ్యుయేట్లలో ప్రతి ఇద్దరిలో ఒకరు మాత్రమే ఉద్యోగార్హత సాధిస్తున్నారు. ఇండియన్ ఇన్స్టిట్యూట్ ఆఫ్ మేనేజ్మెంట్(ఐఐఎం)ల నుంచి బయటికొస్తున్న గ్రాడ్యుయేట్లకు వందశాతం ప్లేస్మెంట్స్ లభిస్తుండగా..  బీ-స్కూల్స్ మాత్రం ఆ స్థాయిలో లేవని రిక్రూటర్లు చెబుతున్నారు. టాప్ బీ-స్కూల్స్లో సీటు పొందని వారిలో అత్యధికులు ద్వితీయ శ్రేణి కళాశాలల వైపు కన్నెత్తి కూడా చూడటం లేదు. దీంతో ప్రవేశాలు తగ్గిపోయి.. 233 బీ-స్కూల్స్ మూతపడ్డాయి. టాప్ 20 కళాశాలల గ్రాడ్యుయేట్లను మినహాయిస్తే.. నిరుడు ఇండియన్ బిజినెస్ స్కూళ్ల నుంచి పట్టాలు పొందిన వారిలో 7 శాతం వెనువెంటనే ఉద్యోగాలు పొందగలిగారని అసోచామ్ నివేదిక వెల్లడించింది. నాణ్యత ప్రమాణాలకు తిలోదకాలివ్వడం, మౌలిక సదుపాయాల లేమి, తక్కువ స్థాయి ఫ్యాకల్టీ, తక్కువ వేతనాలిచ్చే కంపెనీలకే క్యాంపస్ ప్లేస్మెంట్లు పరిమితం కావడం వంటి అంశాల వల్ల బీ-స్కూల్స్ ప్రాభవం కొడిగడుతోందని ఆ నివేదిక తెలిపింది. ఏటా కరిక్యులమ్ను రివైజ్ చేయడం ద్వారా ఈ పరిస్థితి నుంచి కొంత మేర బయటపడొచ్చని ఆలిండియా కౌన్సిల్ ఆఫ్ టెక్నికల్ ఎడ్యుకేషన్(ఏఐసీటీఈ) సూచించింది. అలాగే కోర్సులో భాగంగా మూడు ఇంటర్న్షిప్ లు కచ్చితంగా ఉండాలని పేర్కొంది. పరీక్షల వ్యవస్థను సంస్కరించడంతో పాటు, ప్రపంచీకరణకు అనుగుణంగా ఫ్యాకల్టీకి నిత్యం శిక్షణ ఇవాల్సి ఉంటుందని ఏఐసీటీఈ స్పష్టం చేసింది.
clishta paristhitullo mba graddyuatluprama dooramgaa bee-schoolssamskaranalathona prakshaalana: asochamnidilly, aagastu 14: mba.. amitamaina crage unna korsu! bee-schoolslo chadavadam vidyaarthulu pratishtaatmakamgaa bhaavistaaru. ayithe konnellugaa mba chaduvulu chatikilapadutunnaayi. cramepy aakarshana kolpotunnattu ganaankaalu velladistunnaayi. okappudu mba undante chaalu.. companylu redcarpet parichi udyogaalu ichevi. cony ee paristhiti talakindulainattu 2016 byach lekkalu teeste itte avagatavutundi. desavyaaptamgaa 3080 bee-schools unnaayi. digrbhaantikaramaina vishayamemitante.. 2016loo 75,658 mandiki matrame koluvulu dakkadam! mba graduatellalo prati iddarilo okaru matrame udyogaarhata saadhistunnaaru. indian institute af management(iim)la nunchi bayatikostunna graadyuetlaku vandasaatam placements labhistundagaa..  bee-schools maatram aa sthaayilo levani recrutorlu chebutunnaru. tap bee-schoolslo seetu pondani vaarilo atyadhikulu dviteeya shreni kalaasaalala vaipu kannetti kuudaa chudatam ledu. deentho pravesaalu taggipoyi.. 233 bee-schools moothapaddaayi. tap 20 kalaasaalala graadyuetlanu minahaayisthe.. nirudu indian bijines skoolla nunchi pattaalu pondina vaarilo 7 saatam venuventane udyogaalu pondagaligaarani asocham nivedika velladinchindi. naanhyata pramaanaalaku tilodakaalivvadam, moulika sadupayala lemi, takkuva sthaayi fackalty, takkuva vetanaliche companylake campus placementlu parimitam kaavadam vanti amsaala valla bee-schools praabhavam kodigadutondani aa nivedika telipindi. eta karikyulamnu revise cheyadam dwara ee paristhiti nunchi kontha mera bayatapadochani alindia counsil af technical education(aicta) suuchimchimdi. alaage korsulo bhagamga moodu internship lu kachitamgaa undaalani perkondi. pareekshala vyavasthanu samskarinchadamto paatu, prapancheekaranaku anugunamgaa fackaltiki nityam sikshana ivalsi untundani aicta spashtam chesindi.